CELEX: 32019R0985
Language: et
Date: 2019-06-17 00:00:00
Title: Nõukogu määrus (EL) 2019/985, 17. juuni 2019, millega tunnistatakse kehtetuks määrus (EL) 2018/1001, mis käsitleb piiravaid meetmeid seoses olukorraga Maldiivi Vabariigis

18.6.2019   
               
               
                  ET
               
               
                  Euroopa Liidu Teataja
               
               
                  L 160/1
               
            
         NÕUKOGU MÄÄRUS (EL) 2019/985,
         17. juuni 2019,
         millega tunnistatakse kehtetuks määrus (EL) 2018/1001, mis käsitleb piiravaid meetmeid seoses olukorraga Maldiivi Vabariigis
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 17. juuni 2019. aasta otsust (ÜVJP) 2019/993, millega tunnistatakse kehtetuks otsus (ÜVJP) 2018/1006, mis käsitleb piiravaid meetmeid seoses olukorraga Maldiivi Vabariigis (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu võttis 16. juulil 2018 vastu otsuse (ÜVJP) 2018/1006, (2) mis käsitleb piiravaid meetmeid seoses olukorraga Maldiivi Vabariigis. Nimetatud otsusega nähti muu hulgas ette rahaliste vahendite ja majandusressursside külmutamine teatavate isikute, üksuste ja asutuste suhtes, kes on tegelenud Maldiivi Vabariigis õigusriigi põhimõtte õõnestamise ja kaasava poliitilise lahenduse leidmise takistamisega, ning isikute suhtes, kes on Maldiivi Vabariigis toime pannud inimõiguste raskeid rikkumisi või kuritarvitamisi.
                  
               
                     (2)
                  
                  
                     Nõukogu määrusega (EL) 2018/1001 (3) jõustatakse otsuses (ÜVJP) 2018/1006 sätestatud meetmed.
                  
               
                     (3)
                  
                  
                     Nõukogu võttis 17. juunil 2019 vastu otsuse (ÜVJP) 2019/993, millega tunnistatakse otsus (ÜVJP) 2018/1006 kehtetuks.
                  
               
                     (4)
                  
                  
                     Kõnealused meetmed kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikides liikmesriikides kohaldatakse nimetatud meetmeid ühetaoliselt.
                  
               
                     (5)
                  
                  
                     Määrus (EL) 2018/1001 tuleks seetõttu kehtetuks tunnistada,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrus (EL) 2018/1001 tunnistatakse kehtetuks.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Luxembourg, 17. juuni 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Vt käesoleva Euroopa Liidu Teataja lk 25.
         
            (2)  Nõukogu 16. juuli 2018. aasta otsus (ÜVJP) 2018/1006, mis käsitleb piiravaid meetmeid seoses olukorraga Maldiivi Vabariigis (ELT L 180, 17.7.2018, lk 24).
         
            (3)  Nõukogu 16. juuli 2018. aasta määrus (EL) 2018/1001, mis käsitleb piiravaid meetmeid seoses olukorraga Maldiivi Vabariigis (ELT L 180, 17.7.2018, lk 1).